ශ්‍රී ලාංකීය සංචාරක ව්‍යාපාරයට නව පරිච්ඡේදයක් එක්කරමින් හම්බන්තොට, මත්තල රාජපක්ෂ ජාත්‍යන්තර ගුවන්තොටුපොළ ආසන්නයේ පරිසර හිතකාමී බෙස්ට් ලයිෆ් සංචාරක ආකර්ෂණීය නිවාඩු නිකේතනයක් ඊයේ (8) උදේ ජනමාධ්‍ය හා ප්‍රවෘත්ති ඇමැති ආචාර්ය කෙහෙළිය රඹුක්වැල්ල මහතා අතින් විවෘත කැරිණි.වසර 2016 වනවිට මෙරටට පැමිණෙන සංචාරකයින්ගේ සංඛ්‍යාව ලක්ෂ 25ක් බවට පත්කර ගැනීමේ ඉලක්කය සහිත සංචාරක අංශ නවෝදයේ සුබ ලකුණක් තබමින් මේ නිවාඩු නිකේතනය ඉදිකොට තිබේ.ජනාධිපති මහින්ද රාජපක්ෂ මහතාගේ මහින්ද චින්තන ඉදිරි දැක්මට අනුව සහ හම්බන්තොට දිස්ත්‍රික් පාර්ලිමේන්තු මන්ත්‍රී නීතිඥ නාමල් රාජපක්ෂ මහතාගේ උපදෙස් මත හම්බන්තොට සංචාරක ආකර්ෂණීය කලාපයක් බවට පත්කිරීමට සැලසුම් කොට ඇත.